ΓΡΑΠΤΗ ΕΡΩΤΗΣΗ E-0007/00

υποβολή: Roberta Angelilli (UEN) προς την Επιτροπή

(19 Ιανουαρίου 2000)

Θέμα: Καταπολέμηση των ναρκωτικών στο Διαμέρισμα Lazio

Με την απόφαση αριθ. 5057 της 5.10.99 το Διαμέρισμα Lazio καθόρισε τα κριτήρια για την κατανομή των πόρων όσον αφορά την καταπολέμηση των ναρκωτικών. Η εν λόγω απόφαση επηρεάζει σε μεγάλο βαθμό τις πολιτικές στον τομέα αυτό, ιδιαίτερα σε δημοτικό επίπεδο, δεδομένου ότι οι πολιτικές αυτέςποχρεούνται να συμμορφούνται με τα όσα αποφασίζονται σε περιφερειακό επίπεδο. Η απόφαση, αντί ναπαγορεύει κριτήρια και προθεσμίες για τηνποβολή των αιτήσεων χρηματοδότησης αφήνοντας χώρο στους τοπικούς φορείς, τόσο δημόσιους όσο και ιδιωτικούς που ενεργοποιούνται στον κοινωνικό τομέα (όπως επιθυμεί ο νόμος 45/99), επιβάλλει παρεμβάσεις ήδη λεπτομερώς προκαθορισθείσες τόσο ως προς το περιεχόμενο όσο και ως προς την μορφή και στρεφόμενες όλες αποκλειστικά προς την αποκαλούμενη «μείωση των ζημιών». Όλα αυτά χωρίς κατά κανέναν τρόπο να εμπλέκονται οι τοπικοί φορείς (όπως προβλέπει αντίθετα ο νόμος) που εκ φύσεως είναι εγγύτεροι στο χώρο,ποχρεώνοντας ορισμένους εξ αυτών, όπως παραδείγματος χάρη το Δήμο της Latina, να προσφύγουν στο Διοικητικό Δικαστήριο του Lazio. Με την απόφαση αυτή επηρεάζονται σε μεγάλο βαθμό οι προληπτικές παρεμβάσεις καθ' όσον, βάσει αυτής μπορούν να χρηματοδοτηθούν μόνο προγράμματα απευθυνόμενα σε άτομα που παρουσιάζουν κίνδυνο ενώ η πρόληψη, όπως προβλέπει ο νόμος και πολλές κοινοτικές αποφάσεις, θα έπρεπε να καταλαμβάνει σαφώς ευρύτερο χώρο. Στην απόφαση δεν προβλέπονται παρεμβάσεις όσον αφορά την αποκατάσταση: από τη στιγμή που προβλέπονται χρηματοδοτήσεις για την επανένταξη στον κόσμο της εργασίας και ο τομέας της αποκατάστασης αντικαθίσταται από εκείνον της μείωσης της βλάβης, συνάγεται ότι για το διαμέρισμα Lazio τα πρόσωπα προς επανένταξη είναι εκείνα που εξακολουθούν να κάνουν χρήση ναρκωτικών και όχι εκείνα που έχουν αποτοξινωθεί, αναγνωρίζοντας εκ των πραγμάτων μια μορφή νομιμοποίησης.

Υπό το πρίσμα των ανωτέρω μπορεί η Επιτροπή να γνωστοποιήσει:

1. εάν θεωρεί ότι η εν λόγω περιφερειακή απόφαση έρχεται σε σαφή αντίθεση με τις κοινοτικές αποφάσεις πουποδεικνύουν την κατά προτεραιότητα δέσμευση των κρατών μελών στην πρόληψη και αποκατάσταση"

2. εάν θεωρεί ότι η εν λόγω απόφαση έρχεται σε αντίθεση με τις αρχές της επικουρικότητας που αποτελούν το θεμέλιο της Ευρωπαϊκής Ένωσης, οι οποίες προβλέπουν μια συμμετοχή των εγγύτερων στο χώρο τοπικών φορέων, με τη συμμετοχή ίσως μη κερδοσκοπικών ενώσεων και οργανώσεων"

3. εάν είναι διαθέσιμα έγγραφα σχετικά με παραδείγματα ορθών πρακτικών για την καταπολέμηση των ναρκωτικών συντεταγμένα από την Επιτροπή ή από το Παρατηρητήριο Ναρκωτικών της Λισσαβώνας.

Απάντηση του κ. Vitorino εξ ονόματος της Επιτροπής

(17 Φεβρουαρίου 2000)

Από το 1995 η Επιτροπή έχει επισημάνει ότι η αποτελεσματική δράση για την καταπολέμηση των ναρκωτικών απαιτεί συνεκτική και ολοκληρωμένη προσέγγιση. Αυτό δεν σημαίνει ότι όλοι πρέπει να μάχονται σε όλα τα μέτωπα και σε όλα τα επίπεδα ταυτόχρονα. Σημαίνει ότι πρέπει να διασφαλισθεί ο συντονισμός και η αλληλεπίδραση των παραγόντων και των προσεγγίσεων προκειμένου να εξασφαλιστεί μέγιστη αποτελεσματικότητα.

Η Επιτροπή δίδει την εξής απάντηση στα τρία συγκεκριμένα σημεία πουπογραμμίζει το Αξιότιμο Μέλος:

1. Στην ανακοίνωση της Επιτροπής για το πρόγραμμα δράσης της Ευρωπαϊκής Ένωσης για την καταπολέμηση των ναρκωτικών (2000-2004)(1), μια συνολική προσέγγιση θεωρείται η καλύτερη στρατηγική για την αντιμετώπιση των μελλοντικών προβλημάτων. Μία τέτοια προσέγγιση πρέπει να καλύπτει όλους τους τομείς της πρόληψης της τοξικομανίας, από την αποθάρρυνση της αρχικής χρήσης έως τη μείωση τωνγειονομικών και κοινωνικών συνεπειών της τοξικομανίας. Η προσέγγιση αυτή πρέπει πράγματι να βασίζεται σε μια συνολική στρατηγική που μπορεί να χρησιμοποιηθεί για τη χορήγηση των πόρων λαμβάνονταςπόψη τη σχέση κόστους αποτελεσματικότητας.

2. Σε τομείς όπως τα θέματα των ναρκωτικών, που δεν εμπίπτουν στην αποκλειστική της αρμοδιότητα, η Κοινότητα σύμφωνα με την αρχή της επικουρικότητας, αναλαμβάνει δράση μόνο εφόσον οι στόχοι δεν μπορούν ναλοποιηθούν ικανοποιητικά από τα κράτη μέλη. Στη βάση αυτή η Επιτροπή δεν θα μπορούσε να παρέμβει σε αποφάσεις που έχουν ληφθεί σε περιφερειακό ή τοπικό επίπεδο.

3. Το Ευρωπαϊκό Κέντρο Παρακολούθησης Ναρκωτικών και Τοξικομανίας (ΕΚΠΝΤ) δημοσιεύει ετήσια έκθεση για την κατάσταση όσον αφορά το πρόβλημα των ναρκωτικών στην Κοινότητα όπου παρέχει ενημερωμένη εικόνα των τάσεων και των τύπων που παρατηρούνται στη χρήση ναρκωτικών στην Ευρώπη. Πληροφορίες για αξιολογημένα ευρωπαϊκά προγράμματα μείωσης της ζήτησης των ναρκωτικών παρέχονται επίσης στο Internet, στη θέση web (http://www.emcdda.org/). Aυτό αποτελεί πολύτιμο εργαλείο για ενημέρωση από την εμπειρία που έχει αποκτηθεί από παρόμοια σχέδια σε άλλα μέρη της Κοινότητας.

(1) COM(1999)239 τελικό.